CELEX: 32021R0439
Language: lt
Date: 2021-03-03 00:00:00
Title: Komisijos įgyvendinimo reglamentas (ES) 2021/439 2021 m. kovo 3 d. kuriuo dėl naujo teminio tikslo įtraukimo į pagal investicijų į ekonomikos augimą ir darbo vietų kūrimą tikslą vykdomų ERPF, ESF ir Sanglaudos fondo intervencinių veiksmų kategorijų nomenklatūrą iš dalies keičiamas Įgyvendinimo reglamentas (ES) Nr. 215/2014

2021 3 12   
               
               
                  LT
               
               
                  Europos Sąjungos oficialusis leidinys
               
               
                  L 85/149
               
            
         KOMISIJOS ĮGYVENDINIMO REGLAMENTAS (ES) 2021/439
         2021 m. kovo 3 d.
         kuriuo dėl naujo teminio tikslo įtraukimo į pagal investicijų į ekonomikos augimą ir darbo vietų kūrimą tikslą vykdomų ERPF, ESF ir Sanglaudos fondo intervencinių veiksmų kategorijų nomenklatūrą iš dalies keičiamas Įgyvendinimo reglamentas (ES) Nr. 215/2014
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (1), ypač į jo 96 straipsnio 2 dalies antrą pastraipą,
         kadangi:
         
                     (1)
                  
                  
                     Komisijos įgyvendinimo reglamento (ES) Nr. 215/2014 (2) I priede pateikiama siekiant investicijų į ekonomikos augimą ir darbo vietų kūrimą tikslo vykdomų Europos regioninės plėtros fondo, Europos socialinio fondo ir Sanglaudos fondo intervencinių veiksmų kategorijų nomenklatūra;
                  
               
                     (2)
                  
                  
                     Reglamento (ES) Nr. 1303/2013 su pakeitimais, padarytais Europos Parlamento ir Tarybos reglamentu (ES) 2020/2221 (3), 92b straipsnio 9 dalyje nustatytas naujas teminis tikslas „Veiksmų, skirtų COVID-19 pandemijos sukeltai krizei ir jos socialiniams padariniams įveikti, skatinimas ir pasirengimas žaliajam, skaitmeniniam ir atspariam ekonomikos atgaivinimui“ ir numatyta, kad pagal jį teikiami Europos Sąjungos ekonomikos gaivinimo priemonės papildomi ištekliai. Įtraukus šį teminį tikslą turėtų būti atitinkamai iš dalies pakeista Įgyvendinimo reglamento (ES) Nr. 215/2014 I priedo 5 lentelė;
                  
               
                     (3)
                  
                  
                     siekiant sudaryti sąlygas greitai pradėti taikyti šiame reglamente nustatytas priemones, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;
                  
               
                     (4)
                  
                  
                     šiame reglamente nustatytos priemonės atitinka Europos struktūrinių ir investicijų fondų koordinavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) Nr. 215/2014 I priedo 5 lentelė papildoma šia eilute:
            
                        „13
                     
                     
                        Veiksmų, skirtų COVID-19 pandemijos sukeltai krizei ir jos socialiniams padariniams įveikti, skatinimas ir pasirengimas žaliajam, skaitmeniniam ir atspariam ekonomikos atgaivinimui“.
                     
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Šis reglamentas privalomas visas ir tiesiogiai taikomas visose valstybėse narėse.
         
         
            Priimta Briuselyje 2021 m. kovo 3 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 347, 2013 12 20, p. 320.
         
            (2)  2014 m. kovo 7 d. Komisijos įgyvendinimo reglamentas (ES) Nr. 215/2014, kuriuo nustatomos Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos, nuostatų dėl paramos, susijusios su klimato kaita, metodikos, tarpinių reikšmių ir galutinių reikšmių nustatymo veiklos peržiūros plane ir Europos struktūrinių ir investicijų fondų intervencinių veiksmų kategorijų nomenklatūros įgyvendinimo taisyklės (OL L 69, 2014 3 8, p. 65).
         
            (3)  2020 m. gruodžio 23 d. Europos Parlamento ir Tarybos reglamentas (ES) 2020/2221, kuriuo iš dalies keičiamas Reglamentas (ES) Nr. 1303/2013, kiek tai susiję su papildomais ištekliais ir įgyvendinimo taisyklėmis, siekiant suteikti paramą COVID-19 pandemijos sukeltai krizei ir jos socialiniams padariniams įveikti skirtiems veiksmams skatinti ir pasirengti žaliajam, skaitmeniniam ir atspariam ekonomikos atgaivinimui (REACT-EU) (OL L 437, 2020 12 28, p. 30).